CELEX: C2004/228/96
Language: sk
Date: 2004-09-11 00:00:00
Title: Uznesenie Súdu prvého stupňa z 25. mája 2004 vo veci T-264/03, Jürgen Schmoldt e.a. proti Komisii Európskych spoločenstiev (Žaloba o neplatnosť — Lehota na podanie žaloby — Fyzické alebo právnické osoby — Akty, ktoré sa ich osobne dotýkajú — Rozhodnutie — Normy tepelnej izolácie — Neprípustnosť)

11.9.2004   
            
            
               SK
            
            
               Úradný vestník Európskej únie
            
            
               C 228/42
            
         
      UZNESENIE SÚDU PRVÉHO STUPŇA
   
   z 25. mája 2004
   vo veci T-264/03, Jürgen Schmoldt e.a. proti Komisii Európskych spoločenstiev (1)
   
   (Žaloba o neplatnosť - Lehota na podanie žaloby - Fyzické alebo právnické osoby - Akty, ktoré sa ich osobne dotýkajú - Rozhodnutie - Normy tepelnej izolácie - Neprípustnosť)
   (2004/C 228/96)
   Jazyk konania: nemčina
   Vo veci T-264/03, Jürgen Schmoldt, bytom v Dallgow-Döberitz (Nemecko), Kaefer Isoliertechnik GmbH & Co. KG, so sídlom v Brémach (Nemecko), Hauptverband der Deutschen Bauindustrie eV, so sídlom v Berlíne (Nemecko), zastúpenými H.-P. Schneider, advokátom, proti Komisii Európskych spoločenstiev (splnomocnený zástupca: K. Wiedner, za právnej pomoci A. Böhlke, advokáta, ktorí si zvolili adresu na doručovanie v Luxemburgu), predmetom ktorej je návrh na zrušenie článku 1, vo vzťahu k tabuľke 1 prílohy, rozhodnutia Komisie 2003/312/ES z 9. apríla 2003, o zverejnení referenčných čísiel noriem týkajúcich sa tepelnoizolačných výrobkov, geotextílii, stabilných hasiacich zariadení a sádrových tvárnic, v súlade so smernicou Rady 89/106/EHS (Ú. v. ES L 114, s. 50), Súd prvého stupňa (tretia komora), v zložení: predseda J. Azizi, sudcovia M. Jaeger a F. Dehousse, tajomník: H. Jung, vydal dňa 25. mája 2004 uznesenie, výrok ktorého znie:
   
               1.
            
            
               Žaloba sa ako neprípustná zamieta.
            
         
               2.
            
            
               Žalobca znáša vlastné trovy konania a zaväzuje sa nahradiť trovy konania, ktoré vznikli žalovanému, vrátane trov konania o predbežnom opatrení T-264/03 R.
            
         
      (1)  Ú. v. EÚ C 239 zo 4.10.2003